Diari Oficial de la Generalitat Valenciana


Sumari del DOGV 6743, del 28-03-2012 (2012/2294)

Notificació de la sentència dictada en el juí verbal número 1861/2009.
----------------------------------------------------------------------

### Dades del document

Número de DOGV
:   6743

Data del DOGV
:   28-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2294


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el juí verbal número 1861/2009. [2012/2294]  
Juí verbal 001861/2009 -B   
Demandant: Edifici Marabú.  
Procurador: Antonio Lloret Espí.   
Demandats: Shamija Mnaouri i Mourad Mnaouri.  
Procurador/a: -   
Tomás Mora Zaragoza, secretari del Jutjat de Primera Instància número 1 de Benidorm.  
Que en les actuacions a què es fa referència, a instàncies del procurador Antonio Lloret Espí, en nom i representació d'Edifici Marabú contra Shamija Mnaouri i Mourad Mnaouri, s'ha dictat la sentència que té l'encapçalament i la part dispositiva que, literalment, són com segueix:  
«Cristina Aloy Martínez, magistrada jutgessa substituta del Jutjat de Primera Instància número 1 de Benidorm i partit, he vist estes actuacions de juí verbal promogudes pel procurador dels tribunals Antonio Lloret Espí, en nom i representació de la Comunitat de Propietaris de l'Edifici Marabú, sita al carrer de Roma, número 15, de Benidorm (Alacant), defensada pel lletrat el senyor Llorens Soler, en substitució de Mario Torrubia, contra Mourad Mnaouri i Shamija Mnaouri, en situació processal de rebel·lia, sobre acció personal de reclamació d'una quantitat, i he dictat, en nom del rei, esta sentència d'acord amb els següents:  
  
/.../  
Dispositiva   
Estime la demanda interposada pel procurador dels tribunals Antonio Lloret Espí, en nom i representació de la Comunitat de Propietaris Edifici Marabú, sita a Benidorm, carrer de Roma, número 15, contra Mourad Mnaouri i Shamija Mnaouri, en situació processal de rebel·lia, i condemne els demandats a pagar solidàriament a l'actora la quantitat de 1.707,46 euros, més l'interés legal dels diners d'esta quantitat des de la data d'interposició de la demanda fins a la data de notificació d'esta sentència; així com les costes causades en este procediment.   
  
Contra esta resolució es pot interposar un recurs d'apel·lació que ha de resoldre la Secció de l'Audiència Provincial d'Alacant, dins del termini de cinc dies comptador des de l'endemà de la notificació. D'acord amb l'article 449.4 de la Llei d'Enjudiciament Civil, no s'admetrà, a la demandada, el recurs d'apel·lació si, quan el prepara, no acredita que ha pagat o consignat la quantitat líquida a què fa referència la sentència condemnatòria.   
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra esta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.   
Esta és la meua sentència, de què s'expedirà una testimoniança perquè s'unisca a les actuacions, que pronuncie, mane i firme».   
I perquè valga de notificació als demandats rebels, Shamija Mnaouri i Mourad Mnaouri, expedisc este edicte.  
  
Benidorm, 23 de gener de 2012.- El secretari: Tomás Mora Zaragoza.